Rundt kjøkkenbordet vårt: februar 2014
Rundt kjøkkenbordet vårt
Litt om hva som skjer hjemme på kjøkkenet hos oss i matoppskrift.no.
fredag 28. februar 2014
Friterte fiskegoujoner av Skrei!
Vi har hatt en del skrei her hjemme i de siste ukene, men bare kokt og stekt på vanlig måte. Men vi kom over en oppskrift på noe som het fish goujons, som rett og slett er friterte fiskepinner. Og vi så umiddelbart at her kunne vi bruke resten av skreien.
Vi lagde en majones og en ekstra fiskesaus til denne. Fiskesausen har dere her på denne linken:
http://www.matoppskrift.no/oppskrift/John-Olavs-fiskesaus
Oppskriften på fisken med majonessausen er:
Vi hadde ca 400 gram skreifilet
1 egg
3 ss hvetemel
1/4 ts cayennepepper
Salt og pepper
Frityrolje
Sitron til pynt.
Majones.
6 ss majones
2 knuste fedd hvitløk.
Bland majones og hvitløk. Sett kaldt.
Lag evt fiskesausen nevnt over.
Varm opp frityrgryta eller evt olje i stekepanna.
Kutt fisken i strimler.
Vend dem i lettpisket egg, renn av litt og så rulles de i melblandingen(mel, pepper, cayenne og salt).
Friteres/stekes gyllenbrune. Går ganske fort ca 5 minutter.
Server som på bildet med majonesen i en skål ved siden av. Ypperlig TV snacks som er litt sunn og litt lavkarbo:)
Tips:
Om en ønsker de ekstra crispi kan en og bruke brødsmuler i dyppeprosessen. Brødsmuler med litt sesamfrø er fine greier. Da blir det først mel, så egg og til slutt brødsmuler.
Tips2:
Vi har lagt vår elsk på dippsaus av majones og ketchup. Dette brukes en del i andre land og smaker godt. Sikkert ikke så sunt, men samme det! Rør sammen 70/30 majones/ketchup.
Lykke til
Hilsen Knut
Lagt inn av Knut kl. fredag, februar 28, 2014 Ingen kommentarer:
Reaksjoner:
Lag tomatsuppa selv!
Vi har testet litt ut med å lage tomatsuppe fra bunnen av. Og dette var enklere enn vi trodde. Så ved hjelp av tomater, en god kraft og litt ekstra snadder ble det en god opplevelse.
Så her er en liten guide fra oss rundt kjøkkenbordet.
Ingredienser til ca 4 personer.
8 dl god grønnsakbuljong, evt kyllingbuljong.
1 boks knuste tomater
3 ferske tomater, godt modne. Skoldet uten skinn. Knuste
1-3 ss tomatpure
1 løk finhakket
2 fedd hvitløk finhakket
1 potet skrelt i biter
Krydderurter hakket. (Basilikum, koriander, persille ol)
2 dl kremfløte
2-3 ss creme fraiche
1 ss sukker
2 ss rapsolje til steking
2 ss godt smør
Smak til med salt, pepper og cayennepepper
Server med egg og evt pasta. Det kan og være godt å røre inn litt sterk ost før servering.
Fremgangsmåte.
Varm litt olje i en stor jerngryte. Ha i løk, hvitløk og la det bli blankt. Ha så i tomater(hermetiske og friske), pure, buljong, potet, krydderurter(ca 2-3 ss) og la det koke opp. La koke i ca 10-15 minutter. Ta av platen og kjør suppen med en stavmikser. Ha så i sukker, fløte, creme fraiche, godt smør og varm opp igjen. Rør så inn salt, pepper og cayennepepper. Smak og tilpass smaken til ønsket styrke(veldig viktig).
Server med kokt egg og evt kokt pasta. Pynt med hakkede urter.
Tips for å skolde tomater.
Lag noen snitt i skallet. ha de i kokende vann i ca 30-60 sek. ha over i kaldt vann og fjern skallet.
Ett par ord om å smake til:
Dette er bare så viktig før en skal servere. Brukt litt tid til å smake innimellom tilsetting av krydder. Vi pleier ofte å ta mange smaksprøver mens vi rører inn salt, pepper og annet krydder. Om suppa er for svak eller sterk, kan man justere litt på tampen.
+ en lignende variant:
Hjemmelagd tomatsuppe.
Lagt inn av Knut kl. fredag, februar 28, 2014 Ingen kommentarer:
Etiketter: suppe, tomat
Reaksjoner:
lørdag 22. februar 2014
Middagssalat eller matsalat, enkel middagsløsning.
Middagssalat er noe vi tyr til med jevne mellomrom her hjemme. Middagssalat eller matsalat er rett og slett en salat med ekstra ingredienser som metter og gjør den til en fullverdig middag. Dette er en rett det fins mange variasjoner av, men noen ingredienser går igjen. Og vi bruker ofte ett felles utgangspunkt, og så varierer alt etter hva vi har i kjøleskapet eller har lyst på.
Og så er dette en grei måte å bli kvitt rester på.
Basis ingrediens:
Her har vi det vanlige: Vanlig salat, tomater, agurk, mais, paprika, spirer osv.
Og så det som metter. Hoved- ingrediensen:
Kokte poteter, kokt pasta, stekt kylling, kokt skinke, kokt egg, ost, kokte bønner osv.
Ekstra smak i selve salaten: Smak ingrediensen.
Knust hvitløk, finhakket chili, stekt løk, svarte oliven, salt og pepper
Dressingen:
Vi lager enkelt en dressing med rømme/creme fraiche og litt krydder (slike ferdige krydderposer for rømmedipp funker greit). Jeg syns ikke slike eddik/olje dressinger (franske) fungerer i disse salatene, men smak og behag.
Fremgangsmåten:
Dressing:
Rør sammen dressing først. Den blir ofte bedre om den står litt i kjøleskapet. Vi har funnet ut at en enkel måte å gjøre det på er å bruke rømme/creme fraiche evt litt kesam. Og så bruke disse ferdige krydderposene med dipp krydder! Smak litt på den så smaken ikke blir for sterk. En ide er å røre sammen med tacokrydder
Hovedingrediensen:
Kok og stek ferdig det du ønsker. Poteter, kylling, pasta, egg, bønner osv. Bruk feks ferdig kokt skinke. Kokte bønner er fint fyllstoff:)
Kutt dette i små biter/strimler.
Ekstra smak:
Her pleier vi å ha i litt hvitløk, oliven og evt finhakket chili. Stekt/rå løk går og an.
Anretning:
Kutt basis ingrediensene i biter/strimler. ha de i en stor bolle. Rør inn hovedingrediensen blandet med ekstra smak. Pynt med feks egg ol.
Server med dressingen ved siden av.
Og så ett par aktuelle oppskrifter:
Lett-matsalat
Enkel middagssalat
Kyllingsalat med dressing
Mettende pastasalat
Lykke til.
mvh Knut
Lagt inn av Knut kl. lørdag, februar 22, 2014 Ingen kommentarer:
Etiketter: salat
Reaksjoner:
onsdag 19. februar 2014
Varm og krydret suppe for kalde kvelder
En suppe vi hadde i går kveld må jeg bare anbefale. Nemlig tacosuppe. Alle har vel spist taco, men som supper er det mer ukjent. Men om en er litt frøsen en vinterkveld så prøv denne suppen. Og varier gjerne med det man har i kjøleskapet, men ingrediensene her er slike ting de fleste har liggende.
Oppskriften er på denne linken.
Men og her:
ca 3 porsjoner
1
fedd
hvitløk
0,25
stk
chillipepper
200
gr
kjøttdeig
1
ss
margarin eller olje
1
boks(er)
knuste tomater
0,5
boks(er)
mais liten
75
gr
tomatpuré
0,5
pose(r)
taco kryddermiks blanding
Nachoschips, revet ost, lettrømme.
Ca 10
dl
vann
1. Hakk løken og steik den blank i smør eller olje sammen med hvitløk og finhakket chilli. Tøm det over i en gryte.
2. Steik kjøttdeigen og ha den oppi gryta.
3. Ha i tomater, mais, tomatpuré, vann og krydder, og la suppa småkoke i omtrent 1 time.
4. Sett skåler med nachoschips, revet ost og rømme på bordet. 5. Øs opp suppa i tallerkenen og ha revet ost, nachoschips og rømme på toppen.
Server godt brød eller rundstykker til. Dette blir en ganske tykk suppe som passer til middag eller kveldskos.
Og slik ser den ut:
PS;
I de siste dagene har det vært noen feil på nettsidene, men dette er bare fordi at nå er alle sider flyttet til ny server.
Jeg har hatt noen lange dager nå, men det ser ut som om ting fungerer.
mvh
Knut
Lagt inn av Knut kl. onsdag, februar 19, 2014 1 kommentar:
Etiketter: Mexico, suppe
Reaksjoner:
fredag 14. februar 2014
Skrei på Valentinesdagen
I dag på Valentinesdagen foreslår vi dampet skrei med bacon på en seng av grønnsaker. Høres kanskje avansert ut, men er en ganske enkel og nydelig løsning for menn( og damer) som vil gjøre stas på sin kjære. Vi lagde denne nylig og fant ut at dette var en god kombinasjon, rett og slett:
Sjekkeskrei med bacon på grønnsaksseng
2 porsjoner
2 stk filetstykker av skrei ca 200 gram pr stk (man kan og bruke annen fisk feks isgalt som er nydelig)
2 ss salt
1 ss eddik eller sitronsaft
2 laurbærblad
6 tynne skiver bacon(evt spekeskinke)
Valgfrie grønnsaker, men vi brukte 1 rød paprika, 2 gulrøtter, 2 never med frosne erter, en halv gul løk og litt fersk spinat. (Asparges er og nydelig her)
2-3 ss solsikke/raps olje
Server med kokte mandel/amadine poteter (eller annet om du ønsker)
Salt og pepper etter ønske
Tilberedning:
Skrell og kok poteter først. ikke kok dem for lenge, kjenn etter med en spiss gaffel. (Du kan selvfølgelig servere med feks ris)
Kok så opp lettsaltet vann med eddik og laurbærblad. Skru ned varmen og legg forsiktig i fisken. La den trekke ca 8-10 minutter. Vannet skal ikke koke, bare en boble nå og da. (Har du en dampgryte så bruker du den ). Løft opp fisken med en hullsleiv og hold den varm om det ikke klaffer med woking av grønnsaker.
Du kan se om fisk er kokt ved å pirke med en skarp kniv i den. Du ser de vertikale strekene på bildet i fisken, disse skal skille seg om du pirker forsiktig i en av de med knivspissen.
Samtidig som fisken koker så varmer du opp litt olje i en wok. Når det er varmt legges baconskivene i. Noen sekunder på hver side og tas så opp og legges til side. Om du vil ha de sprø, stekes de i tørr stekepanne alene først i noen minutter. Men jeg foretrekker bacon her litt myk.
I samme oljen wokes så gulrøtter, paprika, løk i strimler raskt. Etter 1-2 minutter har du i ertene og spinatblader. Fersk spinat "forsvinner" ved steking, men gir en god aroma i retten.
La alt godgjøre seg noen minutter i woken. Du kan evt krydre med litt pepper og salt.
Servering:
Bruk varme tallerkener(bare sett de noen minutter i stekeovn eller legg i kokende vann i vasken, før de tas opp og tørkes like før servering).
Anrett bacon og grønnsaker midt på tallerken. Legg skreistykket over. Dander baconskivene rundt. Hell over resten av oljen fra woken. Pynt med litt fersk rosmarin. Legg kokte poteter i en skål ved siden av.
Om ønskelig kan man smelte litt ekstra meierismør i woken og servere ved siden av for dere som er "sausmennesker".
Tips for å holde mat varm mens man lager det andre ferdig.
Vi pleier å sette stekeovnen på 100 grader. Legg så aktuell mat på en tallerken, legg over en annen tallerken på hodet og sett inn i ovnen (ved sprøstekte ting bruker man ikke en tallerken over, men litt bakepapir, men blir fort tørr da). Men ettersom erfaringen kommer klarer man ofte å treffe slik at alt er ferdig samtidig.
Lagt inn av Knut kl. fredag, februar 14, 2014 Ingen kommentarer:
Etiketter: fisk, Valentines, Wok
Reaksjoner:
onsdag 12. februar 2014
Rask mat til OL sendingene
Nå under OL så er det ikke alltid man vil tilbringe tid på kjøkkenet, og det gjelder og her i huset. Men med pausefunksjon på parabolboksen får man jo lagd seg litt mat innimellom. En god ide er rett og slett baguetter med litt ekstra. Her er 2 eksempler vi har lagd og som begge er ganske enkle å tilberede og som man får en god vinnerfølelese av:)
Stafett baguette.
2 porsjoner
Denne er enkel og vi brukte kyllingkjøttdeig. Smaker utrolig godt. Lages rett før stafetten
2 stk store Baguetter
250 gr kyllingkjøttdeig
0,5 pose tacokrydder
15 skiver jarlsbergost
20 tortilla/taco chips
Stek kjøttdeigen brun og bland inn tacokrydder.
Varm to store baguetter etter anvisning og del dem i 2. Skjær ett snitt på midten av de to og fyll opp med tortillachips og kjøttdeig, evt del de helt i 2 på langs og server som landgang. Ha litt ost på toppen. Sett baguettene inn i en forvarmet ovn på 200C og la de stå inne til osten er gratinert, 6-7 min. Sett de gjerne i en pai eller kakeform.
Man kan pynte med litt grønt om en føler for det. Også evt chili i skiver for de viderekomne.
OL baguett
1 porsjon
1 stk hardkokt egg
1 stk baguett
2 blad Salat
10 skiver agurk
2 cherrytomater
6 skiver kalkunskinke eller annet kjøttpålegg
2 ss majones
2 ss creme fraiche
1 ts mango chutney eller lignende
Salt og pepper for smak
Stek/varm opp baguetten etter anvisning på pakken.
Lag ett snitt på langs i den varme baguetten
Rør sammen majones, creme fraiche og chutney, og smak til med salt og pepper.
Fyll baguetten med grønnsakblandingen, ha på kjøtt og dressing.
Server.
Man kan og dele baguetten i 2 på langs som vi gjorde og servere dette som en landgang.
mvh Knut og håp om mer gull i de neste dagene.
Lagt inn av Knut kl. onsdag, februar 12, 2014 Ingen kommentarer:
Etiketter: Brød, snacks
Reaksjoner:
lørdag 8. februar 2014
Seigmenn til begjær og besvær
Seigmenn har blitt kilde til problemer og mye latter her rundt kjøkkenbordet de siste dagene. Som mange vet har jeg 2 oppskrifter på Seigmenn på nettsidene. Begge 2 er oppskrifter sendt inn av dere lesere.
Og så dukker det plutselig opp i postkassen her om dagen ett langt brev med 4 ark med masse juridiske finurligheter ang seigmenn:)
Og jeg som trodde slikt bare skjedde i USA. Disse 2 oppskriftene som er sendt inn av Grete og Egil B for mange år siden har kommet Orkla sine advokater for øyet, med det resultatet at de krever at jeg fjerner oppskriftene fra nettsidene. Dette som ett resultat av copyright på navnet seigmann!
Nå har jeg vist dette til noen andre og de syns dette er artige saker. Og råder meg til å ikke gjøre noe og påberope meg at bruken av ordet seigmenn er redaksjonelt, som det også er, og at Orkla anerkjenner vår rett til fritt å bruke de ord vi ønsker i vårt redaksjonelle materiale.
Men som mange sikkert vet har Orkla tapt mye penger de siste året og særlig på mat/drikke produkter, og jeg som en delvis blind matentusiast med alvorlig fordøyelsessykdom, har ikke helse til å lage noe mer problem ut av dette. Og de har rett. Jeg innså min forbrytelse og forandret øyeblikkelig navnet på oppskriftene fra Seigmenn til Gelemenn:
http://www.matoppskrift.no/oppskrift/Gelemenn
Men dere som følger meg på nettet kan jo søke opp seigmenn oppskrift ol på nett og så kan dere se at de fleste andre som har seigmenn oppskrifter slipper unna, men det er jo selvfølgelig enklere å ta de svake istedenfor store som Egmont, Norgesgruppen osv. Men jeg får håpe at de andre også får det samme pålegget fra Orkla, slik at jeg får tilbake noe av respekten for dem igjen. For jeg må innrømme at de har mange kjente og kjære produkter som absolutt er verd å kjøpe.
Ja, ja er det rart det er krig i verden.
Lørdagshilsen fra Knut som gratulerer med Sølvet til Ståle og Gullet til Marit på OL sin første dag.
Lagt inn av Knut kl. lørdag, februar 08, 2014 Ingen kommentarer:
Etiketter: snacks, søtsaker
Reaksjoner:
mandag 3. februar 2014
Vi har prøvd isgalt for første gang.
Vi fant isgalt på tilbud her om dagen og serverte den som wok med grønnsaker. Dette er en av de bedre fiskene jeg og min kone har smakt. Fast i fisken:) og en smak av reker.
Oppskriften finner dere her: http://www.matoppskrift.no/oppskrift/Wok-med-isgalt-og-groennsaker
Fisken er ganske dyr, men om den er på tilbud så kjøp den. Ett vellykket bekjentskap.
Bilde:..Isgalt i wok med grønnsaker. Fotograf: Rosemarie R Pettersen
Hilsen Knut og Rosemarie
Lagt inn av Knut kl. mandag, februar 03, 2014 Ingen kommentarer:
Etiketter: fisk, Wok
Reaksjoner:
søndag 2. februar 2014
Bruschetta til Søndagsfrokost!
Nå er vi forhåpentligvis tilbake til å blogge litt om hva som skjer ved kjøkkenbordet vårt. Dette er en grei måte å formidle det som skjer her hjemme, i forhold til nettsiden som ikke har så mange muligheter for våre egne tanker og gjøremål.
Kanskje ikke alle som liker varm mat til frokost, men la oss si lunsj da:
Bruschetta er enkelt å lage og vi bruker slike små baguetter delt i 2 på langs(den flate siden)
Rose's Søndags bruschetta
Ingredienser(mål etter eget ønske om smak, men dette blir ca 6 stykker)
3 små baguetter delt på langs
1/4 rødløk hakket
1 fedd hvitløk hakket
15-20 sorte oliven hakket
2 ss virgin olivenolje
1 ss frisk hakket oregano
1 ts friskhakket basilikum(evt tørr)
1 ts frisk persille hakket(evt tørr)
1 stor tomat hakket
6 ss smulet fetaost
Parmesan til topping
Forvarm stekeovnen til ca 190 C
Legg på de delte baguettene på ett bakepapir på en stekeplate.
I en liten bolle blandes løk, oliven, hvitløk, alle urter og 1 ss olje.
Blandingen legges på baguettene og på toppen drysses en blanding av feta og parmesan.
Sprinkle litt olje på toppen.
Bakes ca 10 minutter i ovnen.
PS: Denne retten kan og serveres som snacks eller en enkel forrett. Man kan og variere fyllet med det man haver i kjøleskapet.
Lagt inn av Knut kl. søndag, februar 02, 2014 Ingen kommentarer:
Etiketter: Brød
Reaksjoner:
Nyere innlegg Eldre innlegg Start
Abonner på: Innlegg (Atom)
Søk på matoppskrift.no
Søker i Oppskrifter Søker i Artikler Søker i Drikker Søker i Kokebøker Søker i Linker Søker i Råvarer
Siste publiserte oppskrifter
Laster inn...
Om bloggen
En enkel blogg som viser hva som skjer hos oss. Særlig om det er spesielle oppskrifter som vi kan anbefale. Ellers henvises til de vanlige nettsidene.
Knut
Om Knut Pettersen
Knut
Daglig leder av www.matoppskrift.no og www.matvareguiden.no
Vis hele profilen min
Etiketter
restauranter (24) fisk (23) vin (10) hvitt kjøtt (9) kaker (9) grønnsaker (7) grilling (6) ost (6) salat (6) skalldyr (6) snacks (6) suppe (6) Brød (5) bær (5) steking (5) jul (4) svin (4) yoghurt (4) frukt (3) grøt (3) kjøttdeig (3) pølser (3) rester (3) sjokolade (3) Mexico (2) Thailand (2) Tradisjonsmat (2) Wok (2) dessert (2) egg (2) hval (2) innmat (2) kajakk (2) kalkun (2) konjakk (2) kylling (2) lam (2) pasta (2) sushi (2) tomat (2) vilt (2) Kristiansand (1) Valentines (1) akkar (1) bacon (1) blomkål (1) burger (1) gjærbakst (1) gome (1) kokebøker (1) kornblandinger (1) laks (1) landbruk (1) lefse (1) likør (1) matolje (1) muffins. (1) pizza (1) rabarbra (1) sopp (1) søtsaker (1) urter (1) øl (1)
Følgere
Matoppskrift.no
Klikk for matoppskrift.no
Søk i bloggen min og på nett
Bloggarkiv
▼  2014 (29)
►  september (3)
►  august (2)
►  juli (7)
►  juni (3)
►  mai (3)
►  april (1)
►  mars (1)
▼  februar (9)
Friterte fiskegoujoner av Skrei!
Lag tomatsuppa selv!
Middagssalat eller matsalat, enkel middagsløsning....
Varm og krydret suppe for kalde kvelder
Skrei på Valentinesdagen
Rask mat til OL sendingene
Seigmenn til begjær og besvær
Vi har prøvd isgalt for første gang.
Bruschetta til Søndagsfrokost!
►  2013 (1)
►  juli (1)
►  2012 (22)
►  september (1)
►  august (4)
►  juli (8)
►  mai (1)
►  april (1)
►  mars (2)
►  februar (5)
►  2011 (1)
►  september (1)
►  2010 (8)
►  februar (1)
►  januar (7)
►  2009 (96)
►  desember (4)
►  november (8)
►  oktober (9)
►  september (9)
►  august (8)
►  juli (11)
►  juni (14)
►  mai (24)
►  april (9)
Siste publiserte ingredienser og produkter
Laster inn...
Abonner på bloggen
Innlegg
Atom
Innlegg
Alle kommentarer
Atom
Alle kommentarer
Matbloggsentralen
Medlem av matbloggsentralen
Bloggurat
Travel-mal. Malbilder av lisegagne. Drevet av Blogger.